
RAPORT DE SPECIALITATE
-la proiectul de hotărâre privind  gestiunea  Serviciului de alimentare cu apă și canalizare  al orașului Boldești-Scăeni, jud. Prahova. 
Serviciul de Patrimoniu Local și Monitorizare Servicii Publice, după analiza  Proiectului de hotărâre privind  gestiunea  Serviciului de alimentare cu apă și canalizare  al orașului Boldești-Scăeni, jud. Prahova, dă raport negativ acestui proiect de hotărâre din următoarele considerente :
a. Chestiuni prealabile:

- Având în vedere că obiectivul general al autorității executive, reprezentată prin Primar, se referă la realizarea în condiții de eficiență și eficacitate a serviciilor publice de bună calitate în gestionarea bunurilor publice, serviciile de specialitate din aparatul propriu al primarului au această obligație de a contribui la realizarea acestor obiective.
- În acest sens se poate observa că stabilirea modalității de gestiune a serviciului de alimentare cu apă și canalizare al orașului Boldești-Scăeni ,  potrivit art. 7 și art. 8 din Legea specială nr. 100/2016, raportate la definiția studiului de oportunitate care se regăsește la art. 309 din Codul administrativ și, de asemenea, potrivit art. 32 din Legea 51/2006, acesta trebuia întocmit de serviciul de specialitate din cadrul aparatului de specialitate al primarului ori de către o firmă specializată, astfel încât să nu se încalce prev. art. 240 din Codul Administrativ privind răspunderea aferentă actelor administrative.

b.Probleme de fond:

- prin studiul de oportunitate prezentat, se propune ca modalitate de gestiune a serviciului de alimentare cu apă și canalizare  la nivelul orașului Boldești-Scăeni, gestiunea directă către un operator regional, însă nu se ține cont de situația existentă, reală a rețelei de apă și canalizare de la nivelul orașului nostru.

- din analiza datelor existente la nivelul serviciului, pentru a asigura  furnizarea  de apă potabilă la nivelul orașului în regim de continuitate,  gestiunea delegată prin scoaterea la licitație a serviciului este modalitatea optimă a Consiliului Local la momentul actual. 
- Prin această modalitate în caietul de sarcini se poate impune viitorului operator condițiile de operare a rețelei de apă /canal,  a stației de pompare și a puțurilor de apă, dar mai ales menținerea cotei de dezvoltare până la recuperarea sumelor de bani ce vor trebui plătite vechiului operator.
- Încredințarea directă către un operator regional va îngreuna comunicarea directă între reprezentanții primăriei și conducerea acestui operator regional, iar creșterea tarifelor se va realiza ori de câte ori acest operator va decide, în acest sens avem experiența ADI DEȘEURI PRAHOVA.

